Десислава Никодимова: Системата на Норбеков възстановява зрението изключително бързо | Zdrave.to
Десислава Никодимова: Системата на Норбеков възстановява зрението изключително бързо
На курсовете казваме как, но самият ти се лекуваш
15.12.2016 15:08 1186 прочита 0 коментара
- Огромната заслуга на Норбеков е, че е подредил в практическа система за оздравяване на тялото знания и упражнения, предавани от хилядолетия. При това е селектирал тези упражнения, чийто ефект е доказал научно. Например, правил е изследване на кръвта преди и след дадено упражнение, като е регистрирал подобряване на резултатите. В системата на Норбеков се действа. Теорията е съвсем малко. Може да разбираш защо нещо е полезно, но ако не го прилагаш, няма никаква полза.
Възстановяването на зрението е витрината на системата на Норбеков, защото резултатите се постигат изключително бързо и се задържат след това във времето. Но за да обясним как и защо действа, трябва да посочим причините за проблемите със зрението.
Когато отидем на очен лекар, обикновено ни предписва очила. А всъщност може да има десет души с един и същи проблем, но със съвсем различна причина за намаляването на зрението. Може да е проблем с мускулите, които движат очните ябълки. При повторяем стрес мускулите в човешкото тяло отговарят със спазмиране. И тези на очите също. Кръвоносните съдове също отговарят на стреса със спазъм и в капилярите престава да достига кръв. Така намаляването на зрението може да е проблем на кръвообращението, свързан със стреса. Ако средата в организма е киселинна, това може да доведе до възпаление на кръвоносните съдове и отново - до очни заболявания.
Ако човек гледа само наблизо и фиксирани предмети, например екрана на компютъра, в един момент очите започват да страдат и от липса на движение. Най-просто казано, окото е балонче, пълно с течност, и то е гъвкаво. Неговата форма се променя, когато трябва да гледаме наблизо или надалеч. Ако очите се натоварят само в една посока, окото може “да застине” в дадена позиция.
Всички органи и тъкани в тялото са свързани, няма нещо отделно функциониращо, което да не зависи и да не влияе на всички останали. На очите влияе състоянието на черния дроб, а на него влияе състоянието на червата. При някои хора очите не са добре, защото имат висока пропускливост на червата. Имунната система се активира, атакувайки бактерии и неразградени протеини. В един момент имунната система започва да стреля напосоки, защото някоя от бактериите прилича на някои клетки от тялото. Точно това се случва при автоимунните заболявания. Ето защо подходът на системата на Норбеков е комплексен, към организма като цяло.
- Какво всъщност правят хората на оздравителните курсове?
- Ние сме само треньори, които показваме на хората как да работят. Но работата по подобряване на здравето я извършва самият човек.
Упражненията са гимнастика за очите, ставна гимнастика и образно-медитативни упражнения, при които си представяме здраво нашето тяло, как очите ни виждат идеално. Всеки човек има памет за това здраве в клетките. Ние комуникираме с тялото си през образите. И това е част от нещата, които се научават да правят на курсовете, за да може тялото да разбере какво искаме от него. Чрез образи курсистите активират кръвоносната система, активират нервните окончания. Да част от нервната система е автономна, но може да я управляваме чрез емоциите. Ето защо трябва да овладеем емоциите и да се знае кой е господарят - не ние да сме подвластни на емоциите, а те да са подвластни на нашата воля.
Мария Чавдарова обучава деца на оздравителен курс по системата на Норбеков
Мария Чавдарова е еколог по професия. Преподавател е в оздравителните курсове по методиката на Норбеков и е инструктор за работа с деца в планините.
-Г-жо Чавдарова, какво да очакват хората от курсовете по Норбеков?
- При първото оздравително ниво се работи в десет направления. Едно от тях е гимнастиката за очите и корекцията на зрението. Друго направление, което също влияе върху здравето на очите и на целия организъм, е работа с емоциите, как да ги управляваш чрез тялото. Тук е ролята на изправената стойка и на усмивката, както и на развитието на въображението. Когато човек иска да възстанови своето зрение и пълноценното функциониране на всички органи, първата стъпка е управлението на емоциите - умението да влизаш бързо от едно състояние в друго, да се избавиш от съмненията и страха и да преминеш в състояние на спокойствие, уравновесеност, радост, вътрешна сила.
От всички 52 фундаментални открития в биологията на учените по време на съществуването на Съветския съюз две са на Норбеков. Едното е за мембранно свързаната ацетилхолинестераза, която обикаля клетките чрез кръвта и им съобщава какво е вътрешното състояние на организма. Когато човек е весел и щастлив, клетките функционират оптимално. Но ако човек се чувства потиснат, тъжен, неуверен или изпитва гняв, агресия, ако човекът забравя себе си в забързаното си ежедневие и се оставя да го ръководят обстоятелствата, всичко това се съобщава на клетките. В резултат клетките стават твърди, намалява пропускливостта на клетъчните мембрани, съответно намалява притокът на полезни вещества и изхвърлянето на токсините от клетките.
По време на оздравителните курсове хората се научават да управляват емоциите си, да изчистват негативните и да поддържат в себе си позитивните. Сама по себе си методиката не прави нищо, прави го конкретният човек - този, който е готов да върви напред. Всеки човек притежава огромна сила в себе си - вътрешната вяра, радост, любовта, която всеки от нас носи. Когато обаче ги развие и разгърне, те донасят плодовете в неговия живот. Един от тези плодове е здравето.
-Каква е лечебната сила на усмивката, за която непрекъснато напомняте на курсистите?
Имаше един млад мъж на около 24 години със 7-8 диоптъра, с отлепена ретина и дегенерация на единия очен нерв. Искаше му се много бърз резултат, но и той не си беше поставил конкретна цел. Чак след като сподели с нас за свой проект и правеше упражненията с идеята да реализира мечтания проект, младежът постигна резултат. След месец и половина разбрах от неговата сестра, че му остава да се справи само с диоптър и половина и че е забравил всичките си други проблеми с очите - отлепването на ретината и дегенерацията на очния нерв.
27.03.2020 9049 0
29.03.2020 78653 11
27.03.2020 2419 0